അടുത്ത മാസത്തോടെ മുഴുവന് തീവണ്ടികളും ഓടും രാജ്യത്ത് കോവിഡ് മൂന്നാംതരംഗം ഉടനില്ലെങ്കില് അടുത്ത മാസത്തോടെ റെയില്വേ മുഴുവന് തീവണ്ടി സര്വീസുകളും നടത്താനൊരുങ്ങുന്നു. നിലവില് 80 ശതമാനത്തോളം തീവണ്ടികളും ഓടുന്നുണ്ട്. ഇവയെല്ലാം പ്രത്യേകവണ്ടികളാണ്. അതിനാല് നിരക്കുംകൂടുതലാണ്. എന്നാല് പുതിയ ടൈംടേബിള് വരുന്നതോടെ വണ്ടികളുടെ നമ്ബറുകളില്നിന്ന് തുടക്കത്തിലുള്ള പൂജ്യം പുറത്താകുകയും നിരക്ക് കോവിഡിന് മുമ്ബുള്ള നിലയിലേക്ക് കുറയുകയും ചെയ്യും. ചില റെയില്വേ സോണുകള് ഒക്ടോബര് ആദ്യവാരത്തില് തന്നെ ഇത് നടപ്പാക്കുന്നുണ്ട്. മധ്യറെയില്വേയും ഇതിന്റെ നടപടിക്രമങ്ങള് തുടങ്ങിക്കഴിഞ്ഞു. ആകെ 101 തീവണ്ടികളാണ് മധ്യറെയില്വേ ഓടിക്കുന്നത്. ഇതില് 88 എണ്ണം ഇപ്പോള് ഓടുന്നുണ്ട്. അടുത്ത രണ്ടോമൂന്നോ ആഴ്ചകള്ക്കുള്ളില് മറ്റുള്ളവയും ഓടിത്തുടങ്ങും. രാജ്യത്താകെ ഇപ്പോള് 2600ഓളം എക്സ്പ്രസ്, മെയില് വണ്ടികള് ഓടുന്നുണ്ടെന്ന് റെയില്വേ അറിയിച്ചു. 1500ഓളം പാസഞ്ചര്ട്രെയിനുകള് വേറെയുമുണ്ട്. യാത്രക്കാരുടെ എണ്ണത്തിലും ഈ മാസം വലിയ വര്ധനയാണുണ്ടായത്. കോവിഡ് കാലത്തിന് മുമ്ബുണ്ടായിരുന്നതിന്റെ 80 ശതമാനത്തോളം യാത്രക്കാര് തീവണ്ടികളില് കയറിത്തുടങ്ങി. ടിക്കറ്റ് ബുക്കിങ്ങും പഴയ നിലയിലേക്കെത്തുകയാണ്. നിലവില് ശരാശരി 11 ലക്ഷം പേരാണ് ഐ.ആര്.സി.ടി.സി. വഴി ഓണ്ലൈനില് റെയില്വേ ടിക്കറ്റ് ബുക്ക് ചെയ്യുന്നത്. കഴിഞ്ഞ മേയ് മാസത്തില് ഇത് അഞ്ച് ലക്ഷത്തോളമായിരുന്നു. കോവിഡിന് മുമ്ബ് ശരാശരി ഒരു ദിവസം ഐ.ആര്.സി.ടി.സി. വഴി 14 ലക്ഷത്തിലധികം ടിക്കറ്റുകളാണ് വിറ്റിരുന്നത്. അടുത്ത മാസത്തോടെ ടിക്കറ്റ് വില്പ്പന ഈ നിലയിലേക്കെത്തുമെന്നാണ് റെയില്വേ പ്രതീക്ഷിക്കുന്നത്. 90 ശതമാനം റെയില്വേ ടിക്കറ്റുകളും ഓണ്ലൈന് വഴി വില്പ്പന നടക്കുമ്ബോള് 10 ശതമാനത്തോളമാണ് റെയില്വേ സ്റ്റേഷന് കൗണ്ടറുകളില് വില്ക്കപ്പെടുന്നത്. കോവിഡ് മൂലം ടിക്കറ്റ് വില്പ്പന കുറഞ്ഞതടക്കം കഴിഞ്ഞ സാമ്ബത്തികവര്ഷം റെയില്വേക്ക് 32,769 കോടി രൂപയുടെ നഷ്ടമാണുണ്ടായത്. ഈ നഷ്ടം കുറയ്ക്കാനുള്ളപദ്ധതികളും റെയില്വേ ആലോചിക്കുന്നുണ്ട്. പല മെയില് എക്സ്പ്രസ് ട്രെയിനുകളും ജനശതാബ്ദിയും സൂപ്പര് ഫാസ്റ്റുമാക്കി മാറ്റുക, പാസഞ്ചര് ട്രെയിനുകളില് ചിലത് എക്സ്പ്രസ് ട്രെയിനുകളാക്കുക തുടങ്ങിയ പദ്ധതികളും ഇതിലുണ്ട്. കൂടുതല്പേരെ തീവണ്ടി യാത്രയിലേക്ക് ആകര്ഷിക്കുന്നതിന് ആഘോഷാവസരങ്ങളിലും മറ്റും പ്രത്യേക ഓഫറുകളും നല്കും. മുംബൈഅഹമ്മദാബാദ് തേജസ് എക്സ്പ്രസില് യാത്രക്കാര്ക്ക് നറുക്കെടുപ്പിലൂടെയും മറ്റും പ്രത്യേക സമ്മാനങ്ങള് നല്കുന്ന ഐ.ആര്.സി.ടി.സി.യുടെ പരിപാടി വ്യാപകമാക്കാനും ആലോചനയിലുണ്ട്. കേരള സര്ക്കാര് ഇന്നു ചര്ച്ച നടത്തും പാസഞ്ചര് ട്രെയിനുകള് കൂടുതല് ഓടിക്കണമെങ്കില് അതത് സംസ്ഥാന സര്ക്കാരിന്റെ അനുമതി വേണമെന്നാണ് റെയില്വേ പറയുന്നത്. ഇതിനായി കേരളം, മഹാരാഷ്ട്രാ, തമിഴ്നാട്, കര്ണാടക, ഉത്തര്പ്രദേശ് തുടങ്ങിയ സംസ്ഥാനങ്ങളില്നിന്ന് കൂടുതല് സമ്മര്ദമുണ്ടെങ്കിലും ഇക്കാര്യത്തില് റെയില്വേയ്ക്ക് മാത്രം തീരുമാനമെടുക്കാന് കഴിയില്ല. സംസ്ഥാനത്തെ കോവിഡ് സ്ഥിതികൂടി പരിഗണിച്ചായിരിക്കും പാസഞ്ചര് ട്രെയിനുകള് ഓടിക്കുക. യാത്രക്കാരുടെ എണ്ണവും റെയില്വേ പരിഗണിക്കും. സീസണ് ടിക്കറ്റുകള് പലയിടത്തും നല്കാന് തുടങ്ങിയിട്ടുണ്ടെങ്കിലും വ്യാപകമാക്കിയിട്ടില്ല. കേരള സര്ക്കാര് റെയില്വേ ഉന്നതോദ്യാഗസ്ഥരുമായി ബുധനാഴ്ച ചര്ച്ച നടത്തുന്നുണ്ട്. ഇതില് യാത്രാപ്രശ്നം കൂടി ഉണ്ടാകുമെന്നാണ് സൂചന. ആവശ്യത്തിന് പാസഞ്ചര് തീവണ്ടികളില്ലാത്തത് കേരളത്തില് യാത്രക്കാരെ കാര്യമായി ബാധിച്ചിട്ടുണ്ട്. Tags: All trains will run by next month